林元美司戶耕樂亭
作者：陳俊卿
朝代：宋

paragraphs: 天地秘絕景，雅屬幽人居。
卜筑俯清流，曠然心目舒。
豈惟水澄碧，山色佳有餘。
凉風左右來，竹柏相扶疎。
亭中何所有，縹囊萬卷書。
亭外何所有，青蒲映紅蕖。
客來何所爲，高論唐虞初。
文字共發越，琴槊一以娛。
冬寒飽霜蟹，秋思多鱸魚。
良田自種秫，酒甕春浮蛆。
無事時痛飲，有時還荷鋤。
試問田家樂，田家此樂無。